41. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ – ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ – ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. ΔΙΑΔΠ/Α/32670 της 27 Νοεμ.-11 Δεκ.2007 (ΦΕΚ  Β΄2353) Τροποποίηση της υπ’ αριθμ. ΔΙΑΔΠ/Α/19412/27.7.2007 (ΦΕΚ 1360/Β΄/1.8.2007) κοινής υπουργικής απόφασης των Υπουργών ΕΣΔΔΑ, Απασχόλησης και Κοινωνικής Προστασίας και Μεταφορών και Επικοινωνιών σχετικά με την κατάργηση της υποβολής βεβαίωσης ασφαλιστικής ενημερότητας ως δικαιολογητικού στη διαδικασία τεχνικού ελέγχου Δημοσίας Χρήσεως (Δ.Χ.) οχημάτων και την αντικατάστασή της από υπεύθυνη δήλωση του ν. 1599/1986, όπως ισχύει. 1. Καταργείται η υποβολή βεβαίωσης ασφαλιστικής ενημερότητας από τον ιδιοκτήτη του οχήματος, η οποία απαιτείται ως δικαιολογητικό για τη διαδικασία τεχνικού ελέγχου Δημοσίας Χρήσεως (Δ.Χ.) οχημάτων σε Δημόσιο ή Ιδιωτικό ΚΤΕΟ. 2. Η βεβαίωση ασφαλιστικής ενημερότητας στην παραπάνω διαδικασία αντικαθίσταται με υπεύθυνη δήλωση του ν. 1599/1986, ο τύπος της οποίας ορίστηκε με την υπ’ αριθμ. ΔΙΑΔΠ/Α1/18368/2002 (ΦΕΚ 1276/Β΄) απόφαση του Υπουργού Εσωτερικών, Δημόσιας Διοίκησης και Αποκέντρωσης. 3. Το περιεχόμενο της αναφερόμενης στην παράγραφο 2 υπεύθυνης δήλωσης έχει ως εξής:  «δηλώνω ότι δεν οφείλω ασφαλιστικές εισφορές στο ………. (αναγράφεται το όνομα του ασφαλιστικού οργανισμού) ή οφείλω ασφαλιστικές εισφορές για το χρονικό διάστημα από………… έως …………. και έχω υπαχθεί σε διακανονισμό». 4. Οι αρμόδιες υπηρεσίες των Δημοσίων ΚΤΕΟ των οικείων Νομαρχιακών Αυτοδιοικήσεων στις οποίες κατατίθενται οι υπεύθυνες δηλώσεις προς αντικατάσταση της βεβαίωσης ασφαλιστικής ενημερότητας, υποχρεούνται να ενεργούν δειγματοληπτικό έλεγχο, τουλάχιστον στο 5% των υποβαλλόμενων υπεύθυνων δηλώσεων ανά τρίμηνο, σύμφωνα με αυτά που ορίζονται στην παράγραφο 3 του άρθρου 10 του ν. 3230/2004. 5. Σε περίπτωση που τα Δ.Χ. οχήματα ελέγχονται στα Ιδιωτικά ΚΤΕΟ της χώρας τότε οι υπεύθυνες δηλώσεις θα κατατίθενται σε αυτά και κάθε μήνα θα αποστέλλονται στις Δ/νσεις Μεταφορών των οικείων Νομαρχιακών Αυτοδιοικήσεων που υπάγονται για την εφαρμογή της παρ. 3, του άρθρου 10 του ν. 3230/2004. Φωτοαντίγραφο των υπευθύνων δηλώσεων θα κρατείται στο αρχείο του οικείου ΙΚΤΕΟ. Σελ. 264,30874 Τεύχος -Σελ.  6. Οι αρμόδιες υπηρεσίες οφείλουν να τροποποιήσουν τα σχετικά έντυπα των αιτήσεων που υποβάλλονται από τους πολίτες για τη διαδικασία τεχνικού ελέγχου Δημοσίας Χρήσεως (Δ.Χ.) οχημάτων σύμφωνα με τις διατάξεις της παρούσας απόφασης.  7. Η απόφαση αυτή τίθεται σε ισχύ από τη δημοσίευσή της στην Εφημερίδα της Κυβερνήσεως. Από την έναρξη ισχύος της παρούσας καταργείται η υπ’ αριθμ. ΔΙΑΔΠ/Α/19412/27.7.2007 (ΦΕΚ 1360/Β΄/1.8.2007) κοινή υπουργική απόφαση των Υπουργών ΕΣΔΔΑ, Απασχόλησης και Κοινωνικής Προστασίας και Μεταφορών και Επικοινωνιών.  